Ericu950/Stoicheia-meter-silver huggingface dataset:
τὴν γνώμην ἑρμηνεύει , οὐ τὸ φαινόμενον κρίνει .
ἵνα δὲ εἰς τὸ προκείμενον ἐπανέλθωμεν πάλιν , ἃ ἤκουσεν Ἰσραήλ , ὁ τοσούτοις περιστοιχιζόμενος θαύμασι , καὶ τοσούτῳ νόμῳ παιδαγωγούμενος , καὶ ἠρνήσατο , ταῦτα ἡ Ῥαὰβ ἀποκεκλεισμένη ἐν τῷ πορνείῳ κηρύττει ·
λέγει γὰρ τοῖς κατασκόποις ·
ἔγνωμεν ὅσα ἐποίησεν ὁ θεὸς ὑμῶν τοῖς Αἰγυπτίοις .
ὁ Ἰουδαῖος λέγει ·
Οὗτοι οἱ θεοί σου οἱ ἐξαγαγόντες σε ἐκ γῆς Αἰγύπτου , καὶ ἡ πόρνη , οὐ θεοῖς , ἀλλὰ θεῷ ἐπιγράφει τὴν σωτηρίαν 0 .
ἔγνωμεν ὅσα ὁ θεὸς ὑμῶν ἐποίησε τοῖς Αἰγυπτίοις ἐν τῇ ἐρήμῳ , καὶ ἠκούσαμεν , καὶ ἐτάκη ἡμῶν ἡ καρδία , καὶ ἰσχὺς ἐν ἡμῖν οὐκ ἔστιν .
ἔγνωμεν ὅσα ὁ θεὸς ὑμῶν ἐποίησε .
βλέπεις πῶς ἀναλαμβάνει τοῦ νομοθέτου τὸ ῥῆμα διὰ πίστεως ;
καὶ οἶδα , ὅτι ὁ θεὸς ὑμῶν ἐν τῷ οὐρανῷ ἄνω , καὶ ἐν τῇ γῇ κάτω , καὶ πλὴν αὐτοῦ θεὸς οὐκ ἔστιν 0 1 .
Εἰκὼν τῆς ἐκκλησίας ἡ Ῥαὰβ τῆς ποτε πεφυρμένης τῇ πορνείᾳ τῶν δαιμόνων , δεχομένης δὲ νῦν τοὺς τοῦ Χριστοῦ κατασκόπους , οὐ τοὺς παρὰ Ἰησοῦ τοῦ Ναυή , ἀλλὰ τοὺς ἀποστόλους τοὺς παρὰ Ἰησοῦ τοῦ ἀληθινοῦ σωτῆρος ἀπεσταλμένους 0 .
ἔγνων φησὶν ὅτι ὁ θεὸς ὑμῶν ἐν τῷ οὐρανῷ ἄνω , καὶ ἐν τῇ γῇ κάτω , καὶ πλὴν αὐτοῦ θεὸς οὐκ ἔστι 0 1 .
ταῦτα παρέλαβον οἱ Ἰουδαῖοι καὶ οὐκ ἐφύλαξαν ·
ταῦτα ἤκουσεν ἡ ἐκκλησία καὶ διετήρησεν .
ἀξία τοίνυν ἐπαίνου παντὸς Ῥαάβ , ἡ εἰκὼν τῆς ἐκκλησίας 0 .
διὰ τοῦτο καὶ ὁ γενναῖος Παῦλος , καταμαθὼν αὐτῆς τὸ ἀξίωμα τῆς πίστεως , καὶ οὐκ ἀδόκιμον ἡγησάμενος διὰ τὴν προτέραν κατάστασιν , ἀλλὰ δόκιμον διὰ τὴν ἔνθεον μεταβολήν , συναριθμεῖ αὐτὴν τοῖς ἁγίοις πᾶσι , καὶ εἰρηκώς ·
πίστει Ἄβελ θυσίαν προσήνεγκε ·
πίστει Ἀβραὰμ τὸ καὶ τὸ ἐποίησε 0 ·
πίστει Νῶε κιβωτὸν εἰργάσατο ·
πίστει Μωϋσῆς τὰ καὶ τὰ ἐποίησε καὶ κατώρθωσε .
καί πολλῶν ἐφεξῆς μνησθεὶς ἁγίων , τὸ τελευταῖον ἐπήγαγε ·
πίστει Ῥαὰβ ἡ πόρνη οὐ συναπώλετο τοῖς ἀπειθήσασι , δεξαμένη τοὺς κατασκόπους , καὶ ἑτέρᾳ ὁδῷ ἐκβαλοῦσα .
καὶ ὅρα πῶς μετὰ πολλῆς σοφίας ἐκέρασε τὴν ἑαυτῆς εὐγνωμοσύνην .
ὅτε γὰρ ἀπεστάλησαν παρὰ τοῦ βασιλέως ζητοῦντες τοὺς κατασκόπους , λέγουσιν αὐτῇ ·
Εἰ εἰσῆλθον πρὸς σὲ ἄνδρες ;
ἡ δὲ πρὸς αὐτούς 0 ·
ναί φησιν εἰσῆλθον .
πρῶτον οἰκοδομεῖ τὴν ἀλήθειαν , καὶ οὕτως ἐπάγει τὸ ψεῦδος .
Οὐδέποτε γὰρ καθ αὑτὸ τὸ ψεῦδος πιστεύεται , ἐὰν μὴ προλαβὸν ἐνδείξηται τὴν ἀλήθειαν ·
διὰ τοῦτο οἱ πιθανῶς ψευδόμενοι πρῶτον λέγουσι τ ἀληθῆ καὶ πᾶσιν ὡμολογημένα , καὶ τότε ἐπάγουσι τὰ ψευδῆ καὶ ἀμφιβαλλόμενα .
Εἰσῆλθον πρὸς σὲ κατάσκοποι ;
λέγει ναί ·
εἰ γὰρ εἶπεν ἐξ ἀρχῆς οὔ , προεκαλεῖτο εἰς ἔρευναν τοὺς ἐπελθόντας ·
ἀλλὰ καὶ εἰσῆλθον , φησί , καὶ ἐξῆλθον τῇδε τῇ ὁδῷ , καταδιώξατε , καὶ καταλήψεσθε αὐτούς .
ὢ καλοῦ ψεύδους 0 ·
ὢ καλοῦ δόλου οὐ προδιδόντος τὰ θεῖα , ἀλλὰ φυλάττοντος τὴν εὐσέβειαν 0 .
Εἰ τοίνυν τὴν Ῥαὰβ ἐκείνην ἡ μετάνοια σωτηρίας τοσαύτης ἠξίωσε καὶ διὰ στόματος ἁγίων κηρύττεται , Ἰησοῦ μὲν τοῦ Ναυὴ βοῶντος ἐν τῇ ἐρήμῳ ·
ζήτω Ῥαὰβ ἡ πόρνη , Παύλου δὲ λέγοντος ·
πίστει Ῥαὰβ ἡ πόρνη οὐ συναπώλετο τοῖς ἀπειθήσασι , πόσῳ μᾶλλον ἡμεῖς , ἐὰν προσάγωμεν τὴν μετάνοιαν , δεξόμεθα τὴν σωτηρίαν ;
μετανοίας νῦν ὁ παρὼν καιρός 0 ·
πολὺς γὰρ ὁ φόβος τῶν ἐπικειμένων ἡμῖν ἁμαρτημάτων , ἂν μὴ προλάβοι τὴν τιμωρίαν ἡ μετάνοια 0 .
προφθάσωμεν τὸ πρόσωπον αὐτοῦ ἐν ἐξομολογήσει .
σβέσωμεν τὴν πυρκαϊὰν τῶν ἁμαρτημάτων , οὐχ ὕδασι πολλοῖς , ἀλλὰ μικροῖς δάκρυσι .
πολὺ τὸ πῦρ τῆς ἁμαρτίας , καὶ ὀλίγῳ δακρύῳ σβέννυται 0 ·
τὸ γὰρ δάκρυον σβέννυσι πυρκαϊὰν ἁμαρτημάτων , καὶ ἀποπλύνει δυσωδίαν ἁμαρτίας .
λούσω γάρ φησι καθ ἑκάστην νύκτα τὴν κλίνην μου , ἐν δάκρυσί μου τὴν στρωμνήν μου βρέξω .
καὶ μὴν εἰ τὴν ἀφθονίαν ἐβούλετο δεῖξαι τῶν δακρύων , ἤρκει τὸ εἰπεῖν ·
ἐν δάκρυσί μου τὴν στρωμνήν μου βρέξω .
διὰ τί οὖν προέταξε τὸ λούσω ;
ἵνα δείξῃ ὅτι λουτρόν ἐστι καὶ καθάρσιον ἁμαρτημάτων τὰ δάκρυα 0 .
πάντων τῶν κακῶν αἴτια τὰ ἁμαρτήματα 0 .
διὰ τὰ ἁμαρτήματα λῦπαι , διὰ τὰ ἁμαρτήματα ταραχαί , διὰ τὰ ἁμαρτήματα πόλεμοι , διὰ τὰ ἁμαρτήματα νόσοι , καὶ πάντα ὅσα ἡμῖν προσπίπτει δυσίατα πάθη 0 1 2 .
ὥσπερ οὖν οἱ ἄριστοι τῶν ἰατρῶν οὐ τὰ φαινόμενα πάθη ἐξετάζουσιν , ἀλλὰ τὴν αἰτίαν τῶν φαινομένων ἐπιζητοῦσιν ·
οὕτω καὶ ὁ σωτὴρ βουλόμενος δεῖξαι πάντων τῶν κακῶν τῶν ἐν ἀνθρώποις αἰτίαν τὴν ἁμαρτίαν , φησὶ τῷ παραλελυμένῳ τὸ σῶμα ·
ἐπειδὴ εἶδεν αὐτὸν ὁ ἰατρὸς τῶν ψυχῶν πρότερον τὴν ψυχὴν παραλυθέντα , καὶ τότε τὸ σῶμα , λέγει πρὸς αὐτόν 0 ·
ἴδε , ὑγιὴς γέγονας , μηκέτι ἁμάρτανε , ἵνα μὴ χεῖρόν τί σοι γένηται .
Οὐκοῦν καὶ τῆς προλαβούσης ἀρρωστίας αἴτιον ἡ ἁμαρτία 0 ·
τοῦτο καὶ ζημίας αἴτιον 0 ·
τοῦτο καὶ λύπης , τοῦτο καὶ συμφορᾶς ἁπάσης ὑπόθεσις γίνεται .
πλὴν θαυμάζω ἐκεῖνο , πῶς τὴν λύπην ἀπ ἀρχῆς τῷ ἀνθρώπῳ δοὺς ὁ θεὸς διὰ τὴν ἁμαρτίαν τῇ ἀποφάσει τὴν ἀπόφασιν λύει , καὶ τῇ καταδίκῃ τὴν καταδίκην ἐκβάλλει ·
ἐδόθη λύπη διὰ τὴν ἁμαρτίαν , καὶ διὰ λύπης λύεται ἁμαρτία .
πρόσεχε ἀκριβῶς ·
τῇ γυναικὶ ἀπειλῶν ὁ θεός , καὶ διὰ τὴν παράβασιν τὴν τιμωρίαν ἐπάγων , φησὶ πρὸς αὐτήν ·
ἐν λύπαις τέξῃ τέκνα ·
καὶ ἔδειξε καρπὸν τῆς ἁμαρτίας , τὴν λύπην ·
ἀλλ  , ὢ τοῦ μεγαλοδώρου 0 ·
ὃ ἔδωκεν εἰς τιμωρίαν , μετέβαλεν εἰς σωτηρίαν .
ἁμαρτία λύπην ἐγέννησε ·
λύπη τὴν ἁμαρτίαν ἀνάλωσε , καὶ ὥσπερ σκώληξ ἀπὸ τοῦ ξύλου τικτόμενος , αὐτὸ δαπανᾷ τὸ ξύλον 0 ·
οὕτω καὶ ἡ λύπη τεχθεῖσα ἀπὸ τῆς ἁμαρτίας , ἀναλίσκει τὴν ἁμαρτίαν , διὰ τῆς μετανοίας προσαγομένη .
ἡ κατὰ θεὸν λύπη μετάνοιαν εἰς σωτηρίαν ἀμεταμέλητον ἐργάζεται .
καλὴ ἡ λύπη τοῖς γνησίως μετανοοῦσι 0 ·
πρέπει τοῖς ἁμαρτάνουσι τὸ ὑπὲρ τῆς ἁμαρτίας πένθος ·
μακάριοι γὰρ οἱ πενθοῦντες , ὅτι αὐτοὶ παρακληθήσονται 0 .
πένθησον τὴν ἁμαρτίαν , ἵνα μὴ θρηνήσῃς τὴν τιμωρίαν ·
ἀπολόγησαι τῷ κριτῇ , πρὶν ἔλθῃς εἰς τὸ κριτήριον .
ἢ οὐκ οἶδας , ὅτι πάντες οἱ βουλόμενοι δυσωπῆσαι τὸν κριτήν , οὐκ ἐν αὐτῇ τῇ ἐτάσει τῆς δίκης θεραπεύουσιν , ἀλλὰ πρὶν εἰσελθεῖν εἰς τὸ κριτήριον , ἢ διὰ φίλων , ἢ διὰ προστατῶν , ἢ δι ἑτέρου τρόπου τινὸς τὸν δικαστὴν θεραπεύουσιν ;
Οὐκοῦν καὶ ἐπὶ τοῦ θεοῦ ἐν τῷ καιρῷ τοῦ βήματος οὐκ ἔστι πεῖσαι τὸν δικαστήν ·
πρὸ δὲ τοῦ καιροῦ τῆς κρίσεως δυνατὸν δυσωπῆσαι τὸν κριτήν 0 .
διόπερ ἔλεγεν ὁ Δαυίδ ·
ἐκεῖ τὸν μέγαν κριτὴν οὐ παραλογίζεται ῥητόρων τέχνη ·
οὐ δυσωπεῖ δυναστεία ·
ἀξιώματι οὐ πείθεται ·
πρόσωπον οὐκ αἰσχύνεται ·
χρήμασιν οὐ διαφθείρεται , ἀλλὰ φοβερά ἐστι καὶ ἀδυσώπητος ἡ δικαιοκρισία .
ἐνταῦθα οὖν τὸν κριτὴν δυσωπήσωμεν καὶ παρακαλέσωμεν ·
ἐνταῦθα παντὶ σθένει καθικετεύσωμεν , ἀλλ οὐ χρήμασι ·
μᾶλλον δέ , εἰ χρὴ τ ἀληθῆ λέγειν , πείθεται καὶ χρήμασιν ὁ φιλάνθρωπος , οὐκ αὐτὸς δεχόμενος , ἀλλὰ διὰ τῶν πενήτων .
δὸς πενομένῳ χρήματα , καὶ τὸν κριτὴν ἐδυσώπησας .
ταῦτα δὲ λέγω οἰκειούμενος ὑμᾶς , ἐπειδὴ μετάνοια ἐκτὸς ἐλεημοσύνης νεκρά ἐστι καὶ ἄπτερος ·
οὐ δύναται μετάνοια πτερωθῆναι , μὴ ἔχουσα πτερὸν ἐλεημοσύνης .
διὰ τοῦτο τῷ καλῶς μετανοήσαντι Κορνηλίῳ πτερὸν ἐγένετο τῆς εὐσεβείας ἡ ἐλεημοσύνη ·
Αἱ ἐλεημοσύναι σου γάρ , φησί , καὶ αἱ προσευχαί σου εἰς οὐρανὸν ἀνέβησαν .
ὡς εἰ μὴ εἶχε πτερὸν τὴν ἐλεημοσύνην ἡ μετάνοια , οὐκ ἂν εἰς οὐρανὸν ἐχώρησεν .
ἀνέῳκται οὖν σήμερον ἐμπορεῖον ἐλεημοσύνης .
ὁρῶμεν γὰρ τοὺς αἰχμαλώτους καὶ τοὺς πένητας ·
ὁρῶμεν τοὺς ἐν ἀγορᾷ περιφερομένους , ὁρῶμεν τοὺς βοῶντας , ὁρῶμεν τοὺς δακρύοντας , ὁρῶμεν τοὺς στένοντας ·
πανήγυρις ἡμῖν πρόκειται θαυμαστή , πανηγύρεως δὲ οὐδὲν ἕτερόν ἐστιν ἐπάγγελμα , καὶ τῷ ἐμπόρῳ οὐδὲν ἕτερόν ἐστι φρόνημα , ἢ τὰ ἐν τοῖς ὠνίοις ὀλίγου μὲν ἀγοράσαι , πολλοῦ δὲ πωλῆσαι 0 .
Οὐχ οὗτος τῶν ἐμπόρων ἑκάστου ὁ σκοπός 0 ;
μὴ δι ἕτερόν τι ἐπιβάλλεταί τις τῇ ἐμπορίᾳ , ἢ ἵνα τὰ μικροῦ ἐωνημένα μεγάλου διαπωλήσῃ , καὶ ἄρῃ πολυπλασιαζομένην αὐτῷ τὴν ἐμπορίαν 0 ;
τοιαύτην οὖν πανήγυριν προέθηκεν ἡμῖν ὁ θεός ·
ὀλίγου τὰς δικαιοσύνας ἀγόρασον , ἵνα πολλοῦ μεταπωλήσῃς ἐν τῷ μέλλοντι ·
εἴ γε δεῖ μετάπρασιν εἰ πεῖν τὴν ἀνταπόδοσιν 0 .
ἐνταῦθα δι ὀλίγων ἀγοράζεται δικαιοσύνη , δι εὐτελοῦς κλάσματος ἄρτου , δι εὐτελοῦς ἱματίου , διὰ ποτηρίου ψυχροῦ ·
ὃς ποτίσῃ ποτήριον ψυχροῦ , ἀμὴν λέγω ὑμῖν , φησὶν ὁ τῆς πνευματικῆς ἐμπορίας διδάσκαλος , οὐ μὴ ἀπολέσῃ τὸν μισθὸν αὐτοῦ .
ποτήριον ψυχροῦ ἔμμισθον , ἱμάτια καὶ χρήματα διδόμενα δι εὐεργεσίαν οὐκ ἔμμισθα 0 ;
τοὐναντίον μὲν οὖν καὶ πολύμισθα 0 .
διὰ τί οὖν ποτήριον ἐμνημόνευσε ψυχροῦ ;
ἀδάπανον εἶπεν ἐλεημοσύνην ·
τῷ γὰρ ψυχρῷ οὔ τε ξύλον ἀναλίσκεις , οὔ τε ἕτερόν τι προσδαπανᾷς .
Εἰ δ ὅπου ἀδάπανος ἡ δόσις , τοσαύτη τῆς εὐεργεσίας ἡ χάρις , ἔνθα ἱματίων ἀφθονία , χρημάτων χορηγία , τῶν ἄλλων ἀγαθῶν ἡ περιουσία , πόσον ἀπεκδέχεσθαι χρὴ μισθὸν παρὰ τοῦ δικαίου κριτοῦ 0 1 2 ;
ἐν ὅσῳ οὖν πρόκεινται αἱ ἀρεταὶ ὀλίγου πωλούμεναι , παρὰ τοῦ μεγαλοδώρου λάβωμεν , ἁρπάσωμεν , ἀγοράσωμεν .
Οἱ διψῶντές φησι πορεύεσθε ἐφ ὕδωρ , καὶ ὅσοι μὴ ἔχετε ἀργύριον , βαδίσαντες ἀγοράσατε .
ἐν ὅσῳ πρόκειται ἡ πανήγυρις , ἀγοράσωμεν ἐλεημοσύνας , μᾶλλον δὲ διὰ τῆς ἐλεημοσύνης ἀγοράσωμεν τὴν σωτηρίαν .
χριστὸν ἐνδύεις , πτωχὸν ἐνδύων .
ταῦτα , φησίν , οἶδα καλῶς καὶ ἀκριβῶς ·
ταῦτα προμεμάθηκα , οὐ σὺ πρῶτος ἐδίδαξας ·
οὐ παρὰ σοῦ τοῦτο πρῶτον ἀκηκόαμεν ·
οὐ ξένα κηρύττεις , ἀλλ ἃ πολλάκις ἡμᾶς πολλοὶ τῶν παρόντων ἐδίδαξαν .
Οἶδα καὶ αὐτός , οἶδα , ὅτι ταῦτα καὶ τὰ τοιαῦτα πολλάκις μεμαθήκατε , ἀλλ εἴθε πολλάκις μαθόντες , κ ἂν ὀλίγον τὸ καλὸν εἰργαζώμεθα .
ὁ ἐλεῶν πτωχὸν δανείζει θεῷ .
θεῷ δανείσωμεν τὴν ἐλεημοσύνην , ἵνα παρ αὐτοῦ λάβωμεν φιλανθρωπίας ἀντίδοσιν .
ἀλλ ὢ τοῦ σοφωτάτου ῥήματος .
διὰ τί οὖν οὐκ εἶπεν ·
ὁ ἐλεῶν πτωχὸν δίδωσι θεῷ , ἀλλὰ δανείζει ;
Οἶδεν ἡ γραφὴ τὴν ἡμετέραν πλεονεξίαν .
προσέσχεν ὅτι ἡ ἀπληστία ἡμῶν πρὸς πλεονεξίαν βλέπουσα τὸν πλεονασμὸν ζητεῖ .
καὶ διὰ τοῦτο οὐκ εἶπεν ἁπλῶς ·
ὁ ἐλεῶν πτωχὸν δίδωσι θεῷ , ἵνα μὴ ἁπλῆν τὴν ἀντιμισθίαν νομίσῃς ·
ἀλλ  Ὁ ἐλεῶν πτωχὸν δανείζει θεῷ .
Εἰ δανείζεται θεὸς παρ ἡμῶν , ἄρα χρεώστης ἡμῶν ἐστι .
τί οὖν θέλεις αὐτὸν ἔχειν , κριτὴν ἢ χρεώστην ;
ὁ χρεώστης αἰδεῖται τὸν δανείσαντα ·
ὁ κριτὴς οὐ δυσωπεῖται τὸν δανειζόμενον .
ἀναγκαῖον δὲ καὶ καθ ἕτερον τρόπον ἰδεῖν , τίνος ἕνεκεν ὁ θεὸς εἶπεν , ὅτι ἐμοὶ δανείζει ὁ διδοὺς πτωχῷ 0 .
ἐπειδὴ εἶδεν ἡμῶν τὴν πλεονεξίαν ῥέπουσαν εἰς πλεονασμόν , ὡς ἔφθην εἰπών , καὶ μηδαμοῦ τὸν χρήματα ἔχοντα δανείζειν θέλοντα ἄνευ ἀσφαλείας ·
ἀπαιτεῖ γὰρ ὁ δανείζων ἢ ὑποθήκην ἢ ἐνέχυρα ἢ τὸν ἀντιφωνοῦντα καὶ διὰ τῶν τριῶν τούτων ἀσφαλειῶν ἐμπιστεύει τὰ ἑαυτοῦ χρήματα ἢ ἐγγύας δεχόμενος , ὡς ἔφθην εἰπών , ἢ ὑποθήκην πραγμάτων ἢ ἐνέχυρα ·
ἐπειδὴ οὖν εἶδεν ὁ θεός , ὅτι ἐκτὸς τούτων οὐδεὶς δανείζει , οὐ δὲ εἰς φιλανθρωπίαν βλέπει , ἀλλ εἰς μόνον τὸ κέρδος ὁρᾷ , πάντων δὲ τούτων ἔρημος ὁ πτωχός , οὐχ ὑποθήκην ἔχων 0 ·
οὐ κέκτηται γὰρ οὐδέν ·
οὐκ ἐνέχυρα φέρων 0 ·
γεγύμνωται γάρ ·
οὐ τὸν ἀντιφωνοῦντα παρέχων 0 ·
ἀπιστεῖται γὰρ διὰ τὴν ἀπορίαν ·
ὡς οὖν εἶδεν αὐτὸν διακινδυνεύοντα τῇ ἀπορίᾳ , καὶ τὸν ἔχοντα χρήματα κινδυνεύοντα διὰ τὴν ἀπανθρωπίαν , μέσον ἑαυτὸν παρενέθηκεν , ἐχέγγυον μὲν τῷ πένητι , ἐνέχυρον δὲ τῷ δανείζοντι .
ἀπιστεῖς τούτῳ , φησί , διὰ τὴν ἀπορίαν ·
ἐμοὶ πίστευσον διὰ τὴν ἀφθονίαν .
Εἶδε τὸν πτωχόν , καὶ ἠλέησεν ·
εἶδε τὸν πτωχόν , καὶ οὐ παρεῖδεν , ἀλλ ἑαυτὸν ἔδωκεν ἐνέχυρον τῷ μηδὲν ἔχοντι , καὶ τῷ ἀπόρῳ παρέστη διὰ πολλὴν ἀγαθότητα , Ὅτι παρέστη ἐκ δεξιῶν πένητος .
θάρσει , φησίν , ἐμοὶ δανείζεις .
καὶ τί τοσοῦτον κερδαίνω σοι δανείζων ;
μάλιστα μὲν οὖν παρανομώτατον παρὰ θεοῦ λόγον ἀπαιτεῖν 0 ·
πλὴν ἵνα συγκαταβῶ σου τῇ ἀνομίᾳ , καὶ λύσω τῇ φιλανθρωπίᾳ τὴν ἀποτομίαν , ἀντεξετάσωμεν πρὸς ταῦτα .
δανείζων τοῖς ἄλλοις τί κερδαίνεις ;
τί παρ αὐτῶν εἰς πλεονασμὸν ἐπιζητεῖς ;
οὐχ ἑκατοστήν , ἐὰν τὴν ἔννομον ζητήσῃς 0 ;
ἐὰν δὲ πλεονάσῃς τὴν ἀπληστίαν , διπλῆν καὶ τριπλῆν καρπώσῃ τὴν ἀδικίαν .
ἐγὼ δέ σου νικῶ τὴν πλεονεξίαν ·
ὑπερβαίνω σου τὴν ὄρεξιν τῆς ἀπληστίας ·
καλύπτω τῇ ἐμῇ ἀφθονίᾳ τὴν σὴν ἀμετρίαν .
σὺ ἑκατοστὴν ζητεῖς , ἐγὼ δὲ ἑκατονταπλασίονα δίδωμί σοι .
Εἶτα δανείζῃ , κύριε ·
καὶ δανείζῃ παρ ἐμοῦ ἐνταῦθα τὴν εἰς τὸν πτωχὸν ἐλεημοσύνην , ἵνα πότε μοι ταῦτα ἀποδῷς ;
ἀπαιτῶ τὰ σύμφωνα , στηρίξαι βουλόμενος τὸ συνάλλαγμα .
δός μοι τῆς ἀντιδόσεως τὸν καιρόν ·
ὅρισον τῆς ἀπολήψεως τὴν προθεσμίαν .
μάλιστα μὲν οὖν τοῦτο περιττόν 0 ·
πιστὸς γὰρ κύριος ἐν πᾶσι τοῖς λόγοις αὐτοῦ 0 .
ἐπειδὴ δὲ ἔθος καὶ σκοπὸς τῷ δανειζομένῳ εὐγνωμόνως , χρόνους μετρεῖν , καὶ ἡμέρας ὁρίζειν , ἄκουε πότε καὶ ποῦ σοι τὴν ὀφειλὴν ἀποδίδωσιν ὁ διὰ τοῦ πτωχοῦ δανεισάμενος 0 .
ὅταν καθίσῃ ὁ υἱὸς τοῦ ἀνθρώπου ἐπὶ θρόνου δόξης αὐτοῦ , καὶ στήσῃ τὰ μὲν πρόβατα ἐκ δεξιῶν αὐτοῦ , τὰ δὲ ἐρίφια ἐξ εὐωνύμων , καὶ ἐρεῖ τοῖς ἐκ δεξιῶν 0 .
ἐνταῦθα πρόσεχε πῶς ὁ χρεώστης εὐγνώμων περὶ τὸν δανείσαντα , πῶς ὁ δανεισάμενος μετὰ πολλῆς χάριτος ἀποδίδωσι 0 ·
δεῦτε οἱ εὐλογημένοι τοῦ πατρός μου , κληρονομήσατε τὴν ἡτοιμασμένην ὑμῖν βασιλείαν ἀπὸ καταβολῆς κόσμου .
ὑπὲρ τίνων 0 ;
ὅτι ἐπείνασα , καὶ ἐδώκατέ μοι φαγεῖν ·
ἐδίψησα , καὶ ἐποτίσατέ με ·
γυμνὸς ἤμην , καὶ ἐνεδύσατέ με ·
ἐν φυλακῇ , καὶ ἤλθετε πρὸς μέ 0 ·
ἀσθενὴς ἤμην , καὶ ἐπεσκέψασθέ με ·
ξένος ἤμην , καὶ συνηγάγετέ με .
Εἶτα οἱ καλῶς ἐν καιρῷ διακονήσαντες , εἰς τὴν οἰκείαν ἀσθένειαν ἀφορῶντες , καὶ εἰς τὴν ἀξίαν τοῦ δανεισαμένου , λέγουσι ·
κύριε , πότε σε εἴδομεν πεινῶντα , καὶ ἐθρέψαμεν ;
ἢ διψῶντα , καὶ ἐποτίσαμεν 0 ;
, εἰς ὃν οἱ ὀφθαλμοὶ πάντων ἐλπίζουσι , καὶ σὺ δίδως τὴν τροφὴν αὐτῶν ἐν ἀφθονίᾳ .
ὢ τῆς πολλῆς ἀγαθότητος 0 ·
κρύπτει τὴν ἀξίαν διὰ φιλανθρωπίαν ·
ἐπείνασα γὰρ καὶ ἐδώκατέ μοι φαγεῖν .
ὢ τῆς πολλῆς ἀγαθότητος , ὢ τῆς ἀμέτρου χρηστότητος 0 ·
ὁ διδοὺς τροφὴν πάσῃ σαρκί , καὶ ἀνοίγων τὰς χεῖρας , καὶ ἐμπιπλῶν πᾶν ζῷον εὐδοκίας 0 .
ἐπείνων φησὶ καὶ ἐδώκατέ μοι φαγεῖν , οὐ τῆς ἀξίας ἐλαττουμένης , ἀλλὰ τῆς φιλανθρωπίας τοὺς πτωχοὺς ἐγγυωμένης .
ἐδίψησα καὶ ἐποτίσατέ με .
τίς ὁ ταῦτα λέγων 0 ;
ὁ λίμναις καὶ ποταμοῖς καὶ πηγαῖς τῶν ὑδάτων τὴν φύσιν ἐκχέων 0 ·
ὁ διὰ τῶν εὐαγγελίων φάσκων , ὅτι Ὁ πιστεύων εἰς ἐμέ , καθὼς εἶπεν ἡ γραφή , ποταμοὶ ἐκ κοιλίας αὐτοῦ ῥεύσουσιν ὕδατος ζῶντος 0 ·
ὁ εἰπὼν Εἴ τις διψᾷ , ἐρχέσθω πρὸς μέ , καὶ πινέτω .
ἀλλά , Γυμνὸς ἤμην φησὶ καὶ ἐνεδύσατέ με .
ἐνεδύσαμεν τὸν ἐνδύοντα τὸν οὐρανὸν ἐν νεφέλαις , τὸν ἐνδύοντα τὴν ἐκκλησίαν ἅπασαν καὶ τὴν οἰκουμένην .
ὅσοι γὰρ εἰς Χριστὸν ἐβαπτίσθητε , Χριστὸν ἐνεδύσασθε .
ἐν φυλακῇ ἤμην ·
ἐν φυλακῇ σὺ ὁ ἐξάγων πεπεδημένους 0 ;
ἑρμήνευσον ἃ λαλεῖς ·
ἡ γὰρ ἀξία ἀρνεῖται τὰ λεγόμενα .
πότε σε εἴδομεν ἐν ἐνδείᾳ τοσαύτῃ ;
πότε ταῦτα πεποιήκαμεν ;
ἐφ  ὅσον φησιν ἑνὶ τούτων τῶν ἐλαχίστων πεποιήκατε , ἐμοὶ ἐποιήσατε .
μὴ οὐκ ἀληθὴς ὁ λόγος , ὅτι ὁ ἐλεῶν πτωχὸν δανείζει θεῷ 0 ;
καὶ ὅρα τὸ θαυμαστόν ·
οὐδὲν ἕτερον ὑπέμνησεν ἔργον ἀρετῆς ἢ τοῦτο 0 ·
καίτοι ἐδύνατο εἰπεῖν ·
δεῦτε οἱ εὐλογημένοι , ὅτι ἐσωφρονήσατε , ὅτι ἐπαρθενεύσατε , ὅτι ἀγγελικὴν πολιτείαν ἀνελάβετε  ·
ἀλλὰ σιωπᾷ ταῦτα , οὐχ ὅτι ἀνάξια μνήμης , ἀλλ ὡς δεύτερα φιλανθρωπίας 0 .
ἀλλ ὥσπερ τούτοις τοῖς ἐκ δεξιῶν διὰ τὴν φιλανθρωπίαν ἔδειξε δεδωρημένην τὴν βασιλείαν 0 ·
οὕτω καὶ τοῖς ἐξ ἀριστερῶν διὰ τὴν ἀκαρπίαν ἠπείλησε τὴν τιμωρίαν .
πορεύεσθε οἱ κατῃραμένοι εἰς τὸ σκότος τὸ ἐξώτερον , τὸ ἡτοιμασμένον τῷ διαβόλῳ καὶ τοῖς ἀγγέλοις αὐτοῦ .
ὑπὲρ τίνος 0 ;
ὅτι ἐπείνων , καὶ οὐκ ἐδώκατέ μοι φαγεῖν 0 .
ὅτι ἐπορνεύσατε , ὅτι ἐμοιχεύσατε , ὅτι ἐκλέψατε , ὅτι ἐψευδομαρτυρήσατε , ὅτι ἐπιωρκήσατε ·
κακὰ μὲν ὁμολογουμένως καὶ ταῦτα , ἀλλὰ τῆς ἀπανθρωπίας κατώτερα καὶ τῆς ἀνελεημοσύνης 0 1 .
διὰ τί δέ , ὦ κύριε , οὐκ ἄλλων ὁδῶν φέρεις μνήμην ;
Οὐ κρίνω , φησί , τὴν ἁμαρτίαν , ἀλλὰ τὴν ἀπανθρωπίαν ·
οὐ κρίνω τοὺς ἁμαρτήσαντας , ἀλλὰ τοὺς μὴ μετανοήσαντας ·
ὑπὲρ ἀπανθρωπίας ὑμᾶς καταδικάζω , ὅτι ἔχοντες τοσοῦτον καὶ τηλικοῦτον φάρμακον σωτηρίας τὴν ἐλεημοσύνην , ἐν ᾗ ἐξηλείφετο πάντα τὰ ἁμαρτήματα , παρήκατε τοσαύτην εὐεργεσίαν .
ὀνειδίζω τοίνυν τὴν ἀπανθρωπίαν ὡς ῥίζαν κακίας καὶ πάσης ἀσεβείας ·
ἐπαινῶ τὴν φιλανθρωπίαν ὡς ῥίζαν πάντων τῶν ἀγαθῶν , καὶ ἀπειλῶ τοῖς μὲν πῦρ αἰώνιον , τοῖς δὲ βασιλείαν οὐρανῶν ἐπαγγέλλομαι 0 .
καλαί σου , ὦ δέσποτα , καὶ αἱ ἐπαγγελίαι 0 ·
καλή σου καὶ ἡ προσδοκωμένη βασιλεία καὶ ἡ γέεννα πάλιν ἀπειλουμένη 0 ·
ἡ μὲν προτρε πομένη , ἡ δὲ ἐκφοβοῦσα 0 1 .
προτρέπεται γὰρ καλῶς ἡ βασιλεία , φοβεῖ δὲ χρησίμως ἡ γέεννα .
ἀπειλεῖ γὰρ γέενναν ὁ θεός , οὐχ ἵνα εἰς γέενναν ἐμβάλῃ , ἀλλ ἵνα γεέννης ἀπαλλάξῃ .
Εἰ γὰρ ἐβούλετο κολάσαι , οὐκ ἂν προηπείλησεν , ἵνα ἀσφαλισάμενοι φύγωμεν τὰ ἀπειλούμενα .
ἀπειλεῖ τὴν τιμωρίαν , ἵνα φύγωμεν τὴν πεῖραν τῆς τιμωρίας ·
φοβεῖ τῷ λόγῳ , ἵνα μὴ κολάσῃ τῷ ἔργῳ .
δανείσωμεν τοίνυν τῷ θεῷ τὴν φιλανθρωπίαν , δανείσωμεν , ἵνα εὕρωμεν αὐτὸν χρεώστην , ὡς ἔφθην εἰπών , καὶ μὴ δικαστήν .
Αἰδεῖται γὰρ ὁ χρεώστης τὸν δανείσαντα , αἰδεῖται αὐτὸν καὶ δυσωπεῖται .
ἐὰν ἀπέλθῃ δανειστὴς εἰς θύραν χρεώστου , ἐὰν μὲν ᾖ ἄπορος , φεύγει ·
ἐὰν δὲ εὔπορος , μετὰ παρρησίας δέχεται αὐτόν 0 .
ὅρα δέ μοι καὶ ἕτερον θαῦμα τοῦ δικαίου κριτοῦ ἐκ τῶν ἀνθρωπίνων παρατιθέμενον ·
ἐάν τινι ἐν πενίᾳ καθεστῶτι δανείσῃς , προέλθῃ δὲ εἰς εὐθηνίαν ὁ δανεισάμενος , καὶ δύνηταί σοι λοιπὸν ἀποδοῦναι τὸ χρέος , λανθάνει τοὺς πολλούς , καὶ ἀποδίδωσιν , ἵνα μὴ αἰσχύνηται ἐπὶ τῇ προτέρᾳ καταστάσει ·
καὶ χάριτας μὲν ὁμολογεῖ , κρύπτει δὲ τὴν εὐεργεσίαν , τὴν προτέραν ἔνδειαν αἰσχυνόμενος .
ὁ δὲ θεὸς οὐχ οὕτω ποιεῖ , ἀλλ ἐν κρυπτῷ δανειζόμενος , παρρησίᾳ τὸ χρέος ἀποδίδωσιν .
ὅτε μὲν γὰρ λαμβάνει , διὰ λανθανούσης ἐλεημοσύνης ·
ὅτε δὲ ἀποδίδωσιν , ἐπ ὄψεσι πάσης τῆς δημιουργίας ἀποδίδωσιν .
ἀλλ ἐρεῖ τις ἴσως ·
διὰ τί δὲ ὅλως ὥσπερ ἐμοὶ τῷ πλουσίῳ δέδωκεν , οὐχὶ καὶ τῷ πένητι παραπλησίως δέδωκεν ;
ἐδύνατο μὲν καὶ σοὶ δοῦναι ὁμοίως , καὶ τῷ πένητι , ἀλλ οὐκ ἠθέλησεν οὔ τε σοῦ ἄκαρπον εἶναι τὸν πλοῦτον , οὔ τε ἐκείνου ἄμισθον τὴν πενίαν 0 .
σοὶ τῷ πλουτοῦντι δέδωκε πλουτεῖν ἐλεημοσύνῃ , καὶ σκορπίζειν ἐν δικαιοσύνῃ ·
ἐσκόρπισε γάρ ·
ἔδωκε τοῖς πένησιν ·
ἡ δικαιοσύνη αὐτοῦ μένει εἰς τὸν αἰῶνα .
ὁρᾷς , ὅτι ὁ πλούσιος ἐκ τῆς ἐλεημοσύνης θησαυρίζει δικαιοσύνην αἰώνιον ;
ὅρα πάλιν καὶ τὸν πένητα ·
ἐπειδὴ οὐκ ἔχει πλοῦτον , ᾧ ἐργάσηται δικαιοσύνην , ἔχει πενίαν , ἐξ ἧς καρποῦται ὑπομονὴν αἰώνιον ·
ἡ γὰρ ὑπομονὴ τῶν πενήτων οὐκ ἀπολεῖται εἰς τὸν αἰῶνα ἐν Χριστῷ τῷ κυρίῳ ἡμῶν , ᾧ ἡ δόξα εἰς τοὺς αἰῶνας τῶν αἰώνων 0 .
πλοῦτος ἡμῖν καὶ θησαυρὸς καὶ πηγαὶ τῆς αἰωνίου ζωῆς , αἱ τοῦ Σωτῆρός εἰσιν οἰκονομίαι , ἃς καὶ λέγειν διψῶμεν , καὶ κηρύττειν σπεύδομεν , εἰπεῖν δὲ κατ ἀξίαν οὐκ ἰσχύομεν .
ἀλλὰ τῷ πόθῳ συνεχόμενοι , καὶ τῇ βίᾳ κρατούμενοι , καὶ τὴν ἀσθένειαν ὁμολογοῦντες , ὥσπερ ἐπί τινα εὔδιον λιμένα καταφεύγομεν ἐπὶ τὴν προφητικὴν ἐκείνην φωνήν 0 ·
τίς λαλήσει τὰς δυναστείας τοῦ Κυρίου , ἀκουστὰς ποιήσει πάσας τὰς ἀνέσεις αὐτοῦ ;
Εἰ γὰρ αὐτὸς ἐκεῖνος ὁ μέγας προφήτης , ᾧ τὰ ἄδηλα καὶ τὰ κρύφια τῆς ἑαυτοῦ σοφίας ὁ Θεὸς ἐγνώρισεν , ὁ καταξιωθεὶς πατὴρ Χριστοῦ κληθῆναι , Δαυῒδ ὁ μακάριος , ὁ μέγας ἐν προφήταις , ὁ ἔνδοξος ἐν βασιλεῦσιν , ὁ τοῦ Θεοῦ φίλος , ὁ τετιμημένην ἔχων παρ αὐτοῦ καρδίαν , ὡς αὐτὸν τὸν Θεὸν εἰπεῖν 0 ·
Εὗρον Δαυῒδ τὸν τοῦ Ἰεσσαί , ἄνδρα κατὰ τὴν καρδίαν μου ·
εἰ οὗτος ὁ τοσοῦτος καὶ τηλικοῦτος , ἀπιδὼν εἰς τὸ μέγεθος τῆς θεογνωσίας , ἔλεγεν 0 ·
ἐθαυμαστώθη ἡ γνῶσίς σου ἐξ ἐμοῦ , ἐκραταιώθη , οὐ μὴ δύνωμαι πρὸς αὐτήν ·
εἰ ὁ προφήτης ἀτονεῖ πρὸς τὸ μέγεθος βλέπων τῆς αὐτοῦ δυνάμεως 0 ·
καθὼς καὶ Παῦλος ἡ θεολόγος καὶ οὐράνιος σάλπιγξ βοᾷ ·
ὦ βάθος πλούτου καὶ σοφίας καὶ γνώσεως Θεοῦ 0 ·
ὡς ἀνεξερεύνητα τὰ κρίματα αὐτοῦ , καὶ ἀνεξιχνίαστοι αἱ ὁδοὶ αὐτοῦ 0 ·
εἰ προφη τῶν καὶ ἀποστόλων γλῶσσαι , τοσαῦτα χέουσαι νάματα , ἐξ ὧν ἐπλήσθη ἡ σύμπασα γῆ τοῦ γνῶναι τὸν Κύριον , ὡς ὕδωρ πολὺ κατακαλύψαι θαλάσσας 0 1 ·
εἰ τοσοῦτοι καὶ τηλικοῦτοι ποταμοὶ ῥέοντες , καὶ πέλαγος εὐσεβείας συνιστῶντες , ὡμολόγησαν τὴν ἧτταν , ἵνα δείξωσι τοῦ κηρυττομένου τὴν δύναμιν ·
ποῦ φανήσεται λόγου βραχυτάτου ψεκάς , τοσούτου πελάγους σοφίας προκειμένου ;
ἀλλ οὐ δεῖ πρὸς τὸ μέγεθος τῆς θεολογίας ὁρῶντας ναρκᾷν , ἀλλά πρὸς τὴν πρόθεσιν τοῦ Θεοῦ βλέποντας , κατατολμᾷν τῆς θείας διδασκαλίας .
βραβεύει γὰρ ὁ Θεός , οὐ τῇ ἀξίᾳ τῶν λεγομένων , ἀλλὰ τῷ πόθῳ τῶν κηρυττόντων , καὶ τῇ ἀγάπῃ τῶν ἀκουόντων .
καὶ ὥσπερ φιλόστοργοι πατέρες , ἐπειδὰν ἴδωσι τοὺς παῖδας ψελλίζοντας καὶ χωλεύοντας τῇ λέξει , οὐ πρὸς τὸ ἄναρθρον βλέπουσι τοῦ λόγου , ἀλλὰ πρὸς τὸν πόθον τῆς φύσεως , καὶ πάσης αὐτοῖς ῥητορικῆς μεγαλοφωνίας καὶ φιλοσόφου μετεωρολογίας , ἡδύτερά ἐστι τὰ τῶν παίδων ψελλίσματα ·
οὕτω καὶ ὁ Θεός , οὐκ εἰς τὰς γλώσσας ἡμῶν ψελλιζούσας περὶ θεολογίας , ἀλλ εἰς τὸν πόθον καὶ εἰς τὴν διάθεσιν βλέπει , ὅτι πίστει κηρύττομεν , καὶ ἀγάπῃ ἀνυμνοῦμεν .
Οὐδὲν γὰρ δύναται δι ἀνθρωπίνης γλώττης τρανῶς λαλεῖσθαι , ἀλλ ὅσα ἂν λαλήσωμεν περὶ Θεοῦ , ψελλίζοντες λαλοῦμεν .
ἐπειδὴ καὶ Παῦλος βοᾷ ·
ἐκ μέρους γινώσκομεν , καὶ ἐκ μέρους προφητεύομεν .
ὅμως δὲ εἰ καὶ ψελλίζομεν , ἐνεχείρισεν ἡμῖν τὸ κήρυγμα τῆς εἰρήνης .
διὰ τοῦτο βοᾷ Ἠσαΐας ·
καὶ αἱ γλῶσσαι αἱ ψελλίζουσαι μαθήσονται λαλεῖν εἰρήνην .
φέρε τοίνυν ἠρέμα καὶ κατὰ μικρὸν ψελλίσωμεν πρὸς τὸν κοινὸν ἡμῶν Πατέρα καὶ Δεσπότην , τὸν καταξιώσαντα εἰπεῖν τοῖς ἑαυτοῦ μαθηταῖς ·
τεκνία 0 ·
εἰ γὰρ τέκνα καλεῖ , τῶν τέκνων ψελλιζόντων ἀνέχεται .
καὶ ἐπειδὴ ἔφθη ἀνελθεῖν εἰς οὐρανούς , καὶ ἡ ἀνάληψις αὐτοῦ ἡ πολυύμνητος ἐκηρύχθη , οὐκ ἀποκλείεται χρόνῳ ἡ χάρις , οὐ δὲ περιγράφεται ἡμέραις ἡ θεολογία .
ἐπειδὴ δὲ θελήσαντες ἀνελθεῖν εἰς τὸ ὄρος τῶν Ἐλαιῶν ἐνεποδίσθημεν , ὡς οἶδεν ὁ Χριστός , προθέμενοι μέν , κωλυθέντες δὲ διὰ τὴν ἀκαταστασίαν τοῦ ἀέρος καὶ τὸ συνεχὲς τοῦ πλήθους ·
λέγω δὲ ταῦτα , ἵνα πᾶσαν ὑπόληψιν λύσω τῶν μάτην ἐγκαλεῖν βουλομένων ·
ἐπειδήπερ πρὸς τὸ πλῆθος ἰδόντες τῶν εἰρημένων , ταχέως συνεστείλαμεν τὸν λόγον , ἵνα μὴ τῷ πλήθει τῶν λεγομένων καταχώσωμεν ὑμῶν τὴν μνήμην , σήμερον ἀποδίδομεν τὴν ὀφειλήν .
καὶ γὰρ ὁ νόμος ἐπέτρεπε τὸν μὴ ποιήσαντα τῷ πρώτῳ μηνὶ τὸ Πάσχα , τῷ δευτέρῳ μηνὶ τὴν ὀφειλὴν ἀποδιδόναι .
δεῖ δὲ ὑμᾶς εἰδέναι ὅτι Θεοῦ λόγος , οὐ χρόνοις , οὐχ ἡμέραις περιγράφεται , ἀλλὰ κατὰ πᾶσαν ἡμέραν δέχεται κήρυγμα , καὶ σταυροῦ , καὶ πάθους , καὶ ἀναστάσεως , καὶ ἀναλήψεως , καὶ δευτέρας παρουσίας .
ἠρέμα δὲ προδιαλαβόντες μικρά τινα τῶν θείων ῥημάτων ἐν τοῖς ὑπαναγνωσθεῖσι σήμερον , καὶ τὰς εὐαγγελικὰς πηγὰς ἀντλήσαντες , οὕτως ἔλθωμεν ἐπὶ τὴν ἐπαγγελίαν .
Οὔσης ὀψίας τῇ ἡμέρᾳ ἐκείνῃ , τῇ μιᾷ τῶν σαββάτων , καὶ τῶν θυρῶν κεκλεισμένων , ὅπου ἦσαν οἱ μαθηταὶ συνηγμένοι , ἦλθεν ὁ Ἰησοῦς .
ἀφ οὗ ὁ Σωτὴρ τὴν ἀνάστασιν ἐπραγματεύσατο ἡμῖν , σπανίως φαίνεται , ἐν ἄλλαις ἡμέραις ἐπιφανεὶς τοῖς μαθηταῖς ἢ κατὰ τὴν ἡμέραν τῆς Κυριακῆς 0 .
ὥσπερ γὰρ ἐν ἑκάστῳ σαββάτῳ παρέβαλλε τῇ συναγωγῇ , ἵνα πληρώσῃ τὸν νόμον ·
οὕτως ἀφ οὗ τὴν ἀνάστασιν ἐπραγματεύσατο , καὶ τὸν ἀρραβῶνα τῷ κόσμῳ ἤνεγκεν , ἐσπούδαζε τῇ ἡμέρᾳ τῆς Κυριακῆς , ἐν μιᾷ τῶν σαββάτων , ἐπιφαίνεσθαι , ἵνα πήξῃ τὸν θεμέλιον τῆς ἁγίας Κυριακῆς .
τέλος γὰρ εἶχε τὰ τῶν σαββάτων , ἀρχὴν δὲ ἐλάμβανε τὰ τῆς Δεσποτικῆς ἡμέρας , ἤγουν τῆς ἀναστάσεως , ὡς μέμνησθε τῶν πρώην εἰρημένων .
πῶς ὁ μακάριος Ματθαῖος περιγράφων τὰ σάββατα , ἀρχὴν δὲ εἰσάγων τῶν ἁγίων Κυριακῶν , ἔλεγεν ·
ὀψὲ σαββάτων 0 ;
τέλος γὰρ ἦν , καὶ ὀψὲ τῶν πρώτων σαββάτων ·
ἐπιφωσκούσης , εἰς μίαν σαββάτων 0 .
ἐφάνη τοίνυν , ἀναστὰς τῇ μιᾷ τῶν σαββάτων , αὐτῇ τῇ ἡμέρᾳ τῆς ἁγίας ἑορτῆς τῆς ἀναστασίμου .
τῶν θυρῶν κεκλεισμένων , ὅπου ἦσαν οἱ μαθηταί συνηγμένοι διὰ τὸν φόβον τῶν Ἰουδαίων , ἦλθεν ὁ Ἰησοῦς καὶ ἔστη εἰς τὸ μέσον .
ὅπου ἀκμάζει φόβος , παραγίνεται ὁ λύων τὸν φόβον ·
ὅπου ἀκμάζει τὰ τῆς ζάλης , ἐπιλάμπει τὰ τῆς γαλήνης ·
ὅπου βλέπει τὸ σκάφος χειμαζόμενον τῆς εὐσεβείας , προσφέρει τὴν κυβερνητικὴν ἐπιστήμην ·
τὸν μὲν χειμῶνα λύων , τὸ δὲ σκάφος εἰς γαλήνην εἰσάγων , πρὸς τὸ ἀκμάζον πάθος τοῦ φόβου τὸ φάρμακον φέρει .
ἔστη εἰς τὸ μέσον ·
καὶ τί φησιν ;
Εἰρήνη ὑμῖν 0 .
μὴ στασιαζέτω ἡ διάνοια ὑμῶν , μὴ θορυβείσθω ὁ λογισμός , μὴ πολεμεῖσθε ταῖς ἐννοίαις τοῦ φόβου ·
Εἰρήνη πόλεμον ἀφανίζει , φόβον καταλύει , ἔχθραν ἐξορίζει ·
ἐδόθη πολλάκις εἰρήνη παρὰ Θεοῦ τοῖς ἀνθρώποις , ἀλλ οὐ διὰ τοῦ προσώπου τῆς αὐθεντίας , ἀλλὰ δι ἀγγέλων , διὰ προφητῶν ·
μόνος ὁ Σωτὴρ δι ἑαυτοῦ φανεὶς ἔδωκεν εἰρήνην .
ἐδόθη τῷ Δανιὴλ εἰρήνη , ἀλλὰ δι ἀγγέλου .
ὤφθη τῷ Δανιὴλ ἄγγελος καὶ εἶπεν ·
Εἰρήνη σοι , ἄνερ ἐπιθυμιῶν , ἴσχυε καὶ ἀνδρίζου , ὁ Κύριος μετὰ σοῦ 0 .
ὤφθη καὶ τῷ Γεδεὼν ἄγγελος καὶ εἶπεν ·
Εἰρήνη σοι 0 .
ἄγγελοι τοίνυν ἔδωκαν εἰρήνην , οὐδέπω δὲ ὁ Δεσπότης τῶν ἀγγέλων 0 ·
ἀλλὰ δι ἐκείνων μὲν ἔπεμπεν , ἐταμιεύετο δὲ ἐν ἑαυτῷ τὴν εἰρήνην τὴν εὐαγγελικήν .
Οἱ δὲ προφῆται δεξάμενοι πολλάκις παρὰ τῶν ἀγγέλων τὴν εἰρήνην , ἐδίψων ἐξ αὐτοῦ τοῦ προσώπου τῆς αὐθεντίας δέξασθαι τὴν εἰρήνην .
διὸ ἐβόα Ἠσαΐας ·
κύριε ὁ Θεὸς ἡμῶν , εἰρήνην δὸς ἡμῖν ·
μὴ δι ἑτέρων , ἀλλὰ διὰ σαυτοῦ εἰρήνην δὸς ἡμῖν .
Εἶτα πρὸς τὴν δέησιν ἡ ἀντιφώνησις 0 ·
Εἰρήνην τὴν ἐμὴν δίδωμι ὑμῖν .
καὶ τοῦτο εἰπὼν ἔδειξεν αὐτοῖς τὰς χεῖρας καὶ τὴν πλευράν .
ὥσπερ γὰρ στρατηγὸς ἐπανελθὼν ἀπὸ πολέμου , καὶ τραύμασι νικηφόροις λάμπων , οὐκ αἰσχύνεται τοῖς τραύμασι ·
στεφάνων γάρ ἐστι λαμπρότερα ·
οὕτω καὶ ὁ Σωτήρ , τραύματα ὑπὲρ τῆς ἀληθείας ἀναδεξάμενος καὶ ὑπὲρ τοῦ κοινοῦ γένους , οὐ κρύπτει τὰ πάθη , ἀλλ ἐκκαλύπτει , ἵνα δείξῃ τὴν ἑαυτοῦ ἀνδρείαν .
ἔδειξε τὰς χεῖρας ἐν αἷς ἦν ὁ τύπος τῶν ἥλων , ἔδειξε καὶ τὴν πλευράν ·
χεῖρας δι ὧν ἡμᾶς ἔπλασε , πλευρὰν ἐξ ἧς ἀνέβλυσεν ἡμῖν τῶν μυστηρίων τὴν πηγήν .
ἔδειξε τὰς χεῖρας , ἵνα πληροφορήσῃ τὴν ἀνάστασιν , ἵνα πληροφορήσῃ τοὺς ἀμφιβάλλοντας ὅτι ὄντως ὁ παθὼν ἀνέστη , ὅτι ὄντως τὸ ἀποθανὸν καὶ ταφὲν σῶμα ἐγήγερται .
ἐχάρησαν οὖν οἱ μαθηταὶ ἰδόντες τὸν Κύριον .
ἐδόθη εἰρήνη , ἐλύθη ὁ φόβος , ἤνθησεν ἡ χάρις .
Εἶπεν οὖν αὐτοῖς πάλιν ·
διὰ τί πάλιν 0 ;
ὅπου βούλεται πῆξαι τὰ δῶρα τῆς χάριτος , διπλασιάζει τὰς εὐλογίας ·
ὥσπερ ἐπὶ τοῦ Ἀβραάμ 0 1 ·